35. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 868 της 7/25 Οκτ. 1966 (ΦΕΚ Α΄223) Περί αυξήσεως του ανωτάτου ορίου ηλικίας διορισμού εις θέσεις Κλάδου Α8 Ναυπηγών, Α΄ Κατηγορίας, του Ο.Λ.Π. Έχοντες υπ’ όψιν τας διατάξεις των άρθρ. 1 και 7 του από 23/24.12.1955 Ημετέρου Δ/τος «περί εφαρμογής του Υπαλληλικού Κώδικος επί των υπαλλήλων των Ν.Π.Δ.Δ.», ιδόντες την υπ’ αριθ. 637/18.8.1966 σύμφωνον γνωμοδότησιν του Ανωτάτου Συμβουλίου Δημοσίων Υπηρεσιών και την υπ’ αριθ. 795/1966 γνωμοδότησιν του Συμβουλίου της Επικρατείας, προτάσει του Ημετέρου επί των Δημοσίων Έργων Υπουργού, απεφασίσαμεν και διατάσσομεν: Άρθρον μόνον.-Κατ’ εξαίρεσιν της διατάξεως του εδαφίου πρώτου, της παρ. 1 του άρθρ. 16 του Νόμ. 1811/51 «περί Κώδικος καταστάσεως των δημοσίων διοικητικών υπαλλήλων», ως τούτο ετροποποιήθη δια του άρθρ. 7, παρ. 1, του από 23/24.12.55 Β.Δ/τος «περί εφαρμογής του Υπαλληλικού Κώδικος επί των υπαλλήλων των ΝΠΔΔ», ορίζεται ως ανώτατον όριον ηλικίας προς διορισμόν εις θέσιν του Κλάδου Α8 Ναυπηγών, Α΄ Κατηγορίας, επί τω εισαγωγικώ βαθμώ 4ω του Οργανισμού Λιμένος Πειραιώς το 40όν έτος. Εις τον αυτόν επί των Δημοσίων Έργων Υπουργόν, ανατίθεμεν την δημοσίευσιν και εκτέλεσιν του παρόντος Β.Δ/τος. 